સુરતના પાંડેસરા વિસ્તારમાંથી ગઈ છઠ્ઠી એપ્રિલે 11 વર્ષીય બાળકીનો મૃતદેહ જીઆવ બુડિયા રોડ પરથી મળ્યો હતો. પોસ્ટ મોર્ટમ રિપોર્ટમાં બાળકી પર દુષ્કર્મ કર્યા બાદ તેનું ગળું દબાવી હત્યા કરવામાં આવી હોવાનું સ્પષ્ટ થયું હતું. પાંડેસરા પોલીસે હત્યા, બળાત્કાર અને પોસ્કો મુજબ ગુનો નોંધી તપાસ હાથ ધરી હતી. નવ દિવસ વિતી ગયા છતાં આરોપીઓ તો ઠીક બાળકીની હજુ ઓળખ પણ નથી થઈ શકી. આ બાળકીની ઓળખ કરવા માટે પોલીસે ત્રણ રાજ્યોમાંથી ગુમ થયેલી 8,000 બાળકીની તસવીર જોઈ હોવાનું જાણવા મળ્યું છે. આમ છતાં આ બાળકીની ઓળખ ન થઈ તે ન જ થઈ.